[{"text_idx": "#000000", "text": "Gazteen aniztasuna eta gobernantza eredu berriak: mugaz gaindiko gazte lankidetzarako oinarriak finkatzen."}, {"text_idx": "#000001", "text": "Eusko Ikaskuntzak 2016-2018 urteetan garatutako Geroa Elkar-Ekin prozesuaren baitan kokatzen da proiektua. Euskal Lurraldeen Liburu Berdea zein Zuriaren oinarrietan agertutako premia bati erantzuna eman nahian: Euskal Herriko lurralde ezberdinetako gazteak euren premiez eztabaidatu eta elkar aritzeko elkartu beharra. Horrela, helburu nagusia izanik Euskal Herriko gazte banako zein eragileak harremanetan jartzea eta haien arteko sarea sortzea, euren kezka eta gobernantza eredu berriak jasotzea bilatuko da."}, {"text_idx": "#000005", "text": "Aurreko prozesu kongresualak irekitako elkarlanari segida emateko helburua du. Batetik, sortutako ideia, sinergiek eta saretzeak jarraipena eta sakontzea behar dutelako; bestetik, Euskal Herriko gazteoi eragiten diguten erronkei aurre egiteko modu kolektiboan proiektu zehatzen identifikazioa beharrezkoa delako."}, {"text_idx": "#000007", "text": "Proiektua mugaz gaindiko gizarte-berrikuntzarako ariketa bat da, gazteak ardatz dituena, diziplina anitzekoa, eta elkar ezagutzea eta balio partekatuak sortzea bultzatzen duena, hori baita Euroeskualdeko herritartasuna ernetzeko oinarrizko printzipioa."}, {"text_idx": "#000009", "text": "Euroeskualdeko lurraldeetako gazteen lankidetza eta ahalduntzea bultzatzea, balio partekatuak identifikatuz. Euroeskualdea osatzeko lurraldeen elkar ezagutza indartzeko. Euroeskualdeko hizkuntzen ezagutza eta gaitasuna honetzea bultzatzea, hizkuntzen erabilera normalizatu eta orokortua izan dadin."}, {"text_idx": "#000010", "text": "Euroeskualdea osatzen duten hiru eskualdeetako gazteen, norbanakoen eta erakundeen artean sare bat sortzea, gazteen beharrei aurre egiteko. Gazteen parte-hartzea sustatzea eremu publikoan. Gazteen arteko mugaz gaindiko lankidetza garatzea hainbat sektoretan, batez ere hezkuntzan, hizkuntzan, parte-hartzean eta sozioekonomian. Gazteen artean kontzientzia kritikoa garatzea. Sinergiak eraikitzea Euroeskualdeko lurraldeetako Gazteriaren Kontseiluen artean."}, {"text_idx": "#000011", "text": "Eusko Ikaskuntzarekin batera proiektu honetan parte hartzen duten kideen arteko lankidetza espazioak, Euskal Herriko gazteentzako baliagarriak izango diren praktika onak eta balioak partekatzeko sareak sortzeko aukera eskaintzen digu:"}, {"text_idx": "#000016", "text": "Diagnostikoa eta kontzeptualizazioa: Lehen diagnosi partekatua burutzeko asmoarekin, baterako hausnarketa egin zen hiru eskualdeetako gazte-erakunde esanguratsuen artean. Horrela, foroetan sakonduko ziren lan-ildoen diagnosi partekatuari buruzko hasierako txostenari eman zitzaion bidea. Gazte Foroak: Erronkak identifikatu eta ebazpen-mekanismoen proposamenak lantzeko topaketa parte-hartzaileak burutu ziren. Lehen aipatutako gaietan sakondu zen: hezkuntza (formala eta informala), gobernantza (parte-hartzea eta ahalduntzea), sozioekonomia (ongizate materiala) eta hizkuntza (euskara eta hizkuntza-politikak)."}, {"text_idx": "#000018", "text": "2. fasea. Praktika onen foroa (2021)"}, {"text_idx": "#000020", "text": "1) Gazteen artean lankidetza-aukera berriak sortzeko aukera emango duen elkargune berria proposatzea."}, {"text_idx": "#000024", "text": "Eusko Ikaskuntzak sustatutako proiektuetan parte hartu nahi duzu?"}]